Teateråret 2018 - Rogaland Teater

*Rogaland Teater kan se tilbake på et teaterår med solide egeninntekter, høye publikumstall og ikke minst et omfavnsrikt kunstnerisk program.  Vi tilrettela for et teaterår med stor variasjon i repertoaret og kunne by på både tungvektere som Ibsen, Hamsun Moliere og Shakepeare,, nyskrevet dramatikk ført i pennen av blant andre lokale krefter og gjensyn med publikumsfavoritter fra tidligere år. Og gjennom hele året har Rogaland Teater laget teater som har sørget for berøring, begeistring, bredde og kvalitet.*  
Med innføring av repertoarmodellen var målet en vinn-vinn-situasjon: et bedre og bredere tilbud til publikum, og en bedre økonomi for teatret. Gjennom hele året har Rogaland Teater sjonglert med mange baller i luften, flere produksjoner har blitt holdt «levende» og publikum har fått en større teaterpalett å velge i. Repertoarmodellen har ført til et stadig stigende antall forestillinger og publikummere. Vi har produsert mer teater og økt mangfoldet i forhold til den store økningen i antall viste forestillinger, uten at det har gått på bekostning av teatrets kunstneriske ambisjoner. Fasiten for 2018 var 29 produksjoner, hvorav tre gjestespill, en konsert, fem samarbeidsproduksjoner, tre take-away forestillinger og 17 egenproduksjoner. Dette er en liten nedgang på tre produksjoner fra året før, da vi presenterte 32 produksjoner. Til gjengjeld hadde vi en stor økning i antall viste forestillinger. **Totalt ble det ble det vist 611 forestillinger i 2018 mot 522 i 2017.** Især publikumstallene viser at den store aktiviteten på våre scener har gitt resultater. Det ble innløst **totalt 104.333 billetter i 2018 mot 88.891 billetter i 2017.**

Trange kår er ikke noe nytt i teatrets historie. En lang rekke tilbygg har sett dagens lys i løpet av årene og Rogaland Teater har gjennom hele historien utnyttet sine fasiliteter maksimalt. Nå opplever vi imidlertid at teaterbyggets fysiske begrensninger i både antall seter, lagringsplass og produksjonslokaler gjør det krevende å utvide repertoaret ytterligere i årene som kommer på en ressurseffektiv måte. Med det stadig økende antall publikummere har også de fått oppleve at Rogaland Teater har vokst ut av de prehistoriske kvadratmetrene ved at også publikumskomforten utfordres både i og utenfor teatersalen.

**Kannik – sceneskifte eller teppefall?**To uavhengige rapporter har slått fast at Rogaland Teater trenger et nytt teaterbygg. Den første, konseptutvalgsutredningen (KVU), så på ulike løsninger og mulige plasseringer – den andre, kvalitetssikringen (KS1), konkluderte med at man skal se på mulighetene for nytt bygg på eksisterende tomt. I den forbindelse ble Alexandria Algard og hennes arkitektkontor hentet inn for å vurdere begrensningene og mulighetene på tomten i Kannik. I løpet av 2018 ble også Stavanger Museum kontaktet for å se på mulighetene for en felles visjon.

**Publikumsutvikling**  
I desember 2016 lanserte vi Dramakortet som har vist seg å være en stor suksess fra dag en. Med introduksjonen av Dramakortet har vi sett en jevn stigning i antall solgte Dramakort og dertilhørende billetter. Det har resultert i at vi har tilegnet oss et stort, lojalt og nysgjerrig publikum som bruker teatret hyppig**. Ved utgangen av 2018 var det 3222 aktive Dramakortholdere.** **Det vil si en økning på 1000 Dramakort mot 2017.** I snitt dro hver Dramakortholder kortet ca 7 ganger i 2018 mot ca 5 ganger i snitt i 2017. Vi opplevde en økning i antall Dramakortbilletter på 11931 billetter fra 2017 (10977 billetter) til 2018 (22754 billetter)

Nytt av året var **Teatersalong**. Dette er et konsept til alle teaterhungrige som får stilt sin tørst etter stoff knyttet til ulike forestillinger. På Teatersalongen undersøker vi tendenser og tematikker knyttet både til teatret, forestillingene og samfunnet vi lever i. Teatersalongen ble meget godt mottatt av publikum, som fikk møte skuespillere, regissører, dramatikere og debattanter i en upolert samtale på teatrets ulike scener.

**Fulle hus**  
Først ut i 2018 var **Det tusende hjertet** som spilte ekstraforestillinger for fulle hus i januar. 15 fulle hus på Hovedscenen ble fasiten for gjestespillet **Etterlyst: Jesus** med Bjørn Eidsvåg og Svein Tindberg. Fullbooket var også Viste Strandhotell da vi fulgte opp med ungdommelig pågangsmot og saftige grøss i Ungdomsteatrets forestilling **Viste Beach Club**.

Det var også kø i billettluka da vi i februar la til rette for den retrosmarte komedien **Tartuffe** av Moliere. **Hedda Gabler** trådte inn i rampelyset igjen og fikk premiere på Hovedscenen samme måned. Ibsen ble det også for våre yngste publikummere. De fikk blant annet en egenprodusert Hedda for kids i rekken av lørdagsgodt arrangementet denne våren.

**Kortreist kunst**  
Mars var måneden for kortreist kunst. Vegar Hoel kom tilbake på teatret og spant mørke tanker fra kjellerdypet i et **Kjellermenneske**. Emilie Hetland var nok et navn fra egne rekker som vi ønsket varmt velkommen tilbake etter noen år i det store utland. Hun kom til Intimscenen med selvskrevet forestilling i **Nære relasjonar**.   
  
**Gjensyn med publikumsfavoritter**  
I april fikk vi et gledelig gjensyn med Heddagrossisten **Orlando**. Forestillingen var også teatrets gjestespill under Heddadagene og spilte for fulle hus og et begeistret publikum på Nationaltheatrets Hovedscene. Mai var ikke dårligere da publikumsdrageren **Indianeren** ble satt opp på ny på vår egen Hovedscene.

**Ny norsk dramatikk**I mai fikk publikum oppleve ny norsk dramatikk da Knausgårds **Om våren** ble iscenesatt for første gang på en teaterscene. Urpremiere var det også da vi kunne ønske velkommen til **3. august 1964**. Teatersjef Arne Nøst hadde lenge gått med et ønske om å sette opp en forestilling med Gretelill Tangen i hovedrollen og gjennom en rundhåndet gave fra Sandnes Sparebank sitt gavefond fikk Nøst sitt ønske oppfylt og realisert. Nøst hentet inn lokale kunstneriske krefter som gikk til oppgaven med stor entusiasme. Tore Renberg skrev manus, Arild Østin Ommundsen stod for regi og Thomas Dybdahl komponerte musikken. Med på laget var også skuespiller Mareike Wang, som er Gretelills makker på scenen.

**For små og store barn**På tampen avvårsesongen mottok Barne- og ungdomsteatret en raus gave fragave fra Odd Fellow, som barn i hele regionen får nyte godt av! Barne-og ungdomsteatret fikk tilgang til deLillos sanger, som stykket er bygget rundt og resultatet ble en take-away forestilling. Tøff i pyjamas skal spille for barn på SUS og på teatret i løpet av de neste to årene.

Vi avsluttet vårsesongen med å offisielt åpne sommeren med ellevilt Sommerteater i Geoparken. Der fikk vi bli med på vi en fartsfylt reise **Jorden rundt på 80 dager**.

**Siste dans med Arne Nøst**Teatersjef Arne Nøst kunne i august presentere sitt aller siste program på Rogaland Teater. Han startet

sesongen med å be inn gjester fra inn-og utland. Først ut var **Statsteatret** og deres åttende episode i Norgeshistorien. De var kommet til 1980 - tiåret da lønn­somhet, emisjon, korrupsjon, innsidehandel og «milking the cow» ble en del av vokabularet. I august fikk teatret også besøk av våre danske venner fra **Mungo Park.** De har gjestet oss tidligere med Den allersidste dans og Kvinde kend din krop, men denne gangen kom de med **H.C Andersens samlede eventyr** i bagasjen.

**Klassikere på Hovedscenen**En annen stor dramatiker som stod på programmet var Shakespeare, i regi av påtroppende teatersjef Glenn André Kaada. Han ga seg i kast med tidenes mest kjente kjærlighetstragedie – **Romeo og Julie**.

Det sprudlet av liv, lekenhet, humor og musikk da medvirkende fra Barne-og ungdom­steatret tok oss med til det fargerike landet Oz i den kjente musikalen **Trollmannen fra Oz**.

**Inn i sinnets irrganger**  
Publikum fikk oppleve nok et gjestespill i Cristian Ceresolis lattervekkende, poetiske og sjokkerende monolog **DRITT // LA MERDA.** Forestillingenhar blitt et globalt fenomen og i høst gjestet forestillingen Rogaland Teater med Helga Guren på scenen.

I **4:48 Psykose** fikk vi stifte bekjentskap med den britiske dramatikeren Sarah Kane. Hun skrev 4:48 Psykose kort tid før hun tok selvmord kun 28 år gammel. Stykket er preget av en skremmende poetisk klarhet og gir et nyansert bilde av et menneskelig sammenbrudd.

**Ane Dahl Torp** og Sjur Miljeteig har gjort Arne Garborgs nasjonalepos om til en eksplosiv og

suggererende forestilling, som har høstet glitrende kritikker. I høst kom Ane Dahl Torp med

**Haugtussa** til Rogaland Teater. I høst tok også Nøst selv tak i en annen av våre store dramatikere, og gikk i dybden på **Hamsuns ikoniske verk Pan**. Arne Nøst var selv ansvarlig for regi, scenografi og musikk.

I løpet av høsten fikk vi også gledelig gjensyn med **3. august 1964, Om våren, Lørdagsgodt,** og ikke minst **A Christmas for Carol.**